MARGELIS
TRAVEL SERVICES & COACH OPERATOR
  ΣΑΤΩΒΡΙΑΝΔΟΥ 3  –  ΠΑΤΡΑ,  262 23
        ΤΗΛ:2610278259 & 2610222350 
e-mail: info@margelis.eu   www.margelis.eu

Ευεξία στο VELINGRAD & Βόρεια ΡΟΔΟΠΗ 
Σέρρες, Ροδόπη, Μπάνσκο, Βέλινγκραντ, Κλέπτουζα, Σπήλαιο Λεπεμνιτσα, Ντόρκοβο, Φιλιππούπολη  

5 ΗΜΕΡΕΣ
	ΑΝΑΧΩΡΗΣΗ
	ΕΠΙΣΤΡΟΦΗ

	24/10
	28/10


	
1η ημέρα (Σάββατο 24/10/26):  ΠΑΤΡΑ – ΣΕΡΡΕΣ 
Συγκέντρωση των εκδρομέων στη πλατεία Τριών Συμμάχων (στο κάτω μέρος στην Όθωνος Αμαλίας) και στις 07:00 αναχωρούμε μέσω Ιόνιας – Εγνατίας Οδού για τις Σέρρες. Άφιξη και τακτοποίηση στο ξενοδοχείο. Το απόγευμα ελεύθερο στη διάθεση σας. Σας προτείνουμε μια βόλτα ξεκινώντας από την πλατεία Ελευθερίας, τον πεζοδρομημένο εμπορικό δρόμο Μεραρχίας, που καταλήγει στο Νομαρχιακό Μέγαρο και ανακαλύψτε τους γύρω πεζόδρομους. 

2η ημέρα (Κυριακή 25/10/26):  ΣΕΡΡΕΣ – ΜΠΑΝΣΚΟ – ΒΕΛΙΝΓΚΡΑΝΤ 
Πρωινή αναχώρηση για το Μπάνσκο μέσω μιας θαυμάσιας διαδρομής στη Ροδόπη, στο καταπράσινο και άγριο τοπίο της δυτικής Ροδόπης. Θα ακολουθήσουμε τη διαδρομή: Κάτω Νευροκόπι – Συνοριακός Σταθμός Εξοχής – Άνω Νευροκόπι – Μπάνσκο. Είναι το νεότερο και το πιο γρήγορα αναπτυσσόμενο χειμερινό θέρετρο της Βουλγαρίας στην φύση του βουνού Πίριν. Ελεύθερος για περιήγηση και στη συνέχεια θα αναχωρήσουμε για το Βέλινγκραντ στη βόρεια Ροδόπη. Πρόκειται για ένα από τα πιο δημοφιλή βουλγαρικά κέντρα ιαματικού τουρισμού όπου πηγάζουν πάνω από 90 ιαματικές πηγές με θεραπευτικές και προληπτικές ιδιότητες μέσα και γύρω από την πόλη. Άφιξη το απόγευμα και τακτοποίηση στο ξενοδοχείο. Ελεύθερος χρόνος για να απολαύσετε  μια λουτροθεραπεία και τις παροχές του ξενοδοχείου όπως πλήρες πακέτο Spa, συμπεριλαμβανομένης της χρήσης εσωτερικών και εξωτερικών πισινών, Τζακούζι 42°C Αίθουσα αλατιού Ιαματικός χώρος με φινλανδική ξηρή σάουνα / σάουνα με βότανα, Ατμόλουτρο, Γυμναστήριο. 

3η ημέρα (Δευτέρα 26/10/26): ΒΕΛΙΝΓΚΡΑΝΤ
Στην σημερινή μας περιήγηση θα εξερευνήσουμε τα περίχωρα τα Βέλινγκραντ. Θα επισκεφθούμε την Κλέπτουζα, τη μεγαλύτερη καρστική πηγή στη Βουλγαρία με μέση εκροή 1.200 λίτρων παγωμένου νερού το δευτερόλεπτο. Η πηγή της Κλέπτουζα είναι ένα από τα γνωστότερα τουριστικά αξιοθέατα της περιοχής, με το ομώνυμο πάρκο και τις δύο λίμνες του είναι ένα από τα σύμβολα της πόλης. Συνεχίζουμε για το σπήλαιο Λεπενίτσα όπου σώζονται πολλοί ενδιαφέροντες φυσικοί σχηματισμοί – σταλακτίτες, σταλαγμίτες και μαργαριτάρια σπηλαίων. Τέλος θα επισκεφθούμε το χωριό Ντόρκοβο όπου λειτουργεί ένα από τα σημαντικότερα παλαιοντολογικά μουσεία της Βουλγαρίας, το Μουσείο του Πλειόκαινου. Το μουσείο αποκαλύπτει στον επισκέπτη τον γεωλογικό και παλαιοντολογικό πλούτο της περιοχής, παρουσιάζοντας απολιθώματα ζώων που έζησαν πριν από εκατομμύρια χρόνια, ανάμεσά τους και του μαστόδοντα. Ελεύθερος ο υπόλοιπος χρόνος σας. 

4η ημέρα (Τρίτη 27/10/26): ΒΕΛΙΓΚΡΑΝΤ (ΦΙΛΙΠΠΟΥΠΟΛΗ)  
Η σημερινή μας διαδρομή θα μας φέρει στην Φιλιππούπολη. Είναι η δεύτερη κυριότερη πόλη της Βουλγαρίας, άλλοτε αρχαίο Ελληνικό κέντρο και πρωτεύουσα της Ανατολικής Ρωμηλίας. Θα δούμε την κεντρική πλατεία, τον χώρο των Διεθνών Εκθέσεων, την γέφυρα του Έβρου (Μαρίτσα), το αριστουργηματικό μνημείο με την γλυπτική αναπαράσταση της Βουλγαρικής ιστορίας, την Όπερα, το παλιό τμήμα της πόλης, την Ακρόπολη με την ωραία θέα της πόλης και τον λόφο των Ελευθερωτών. Ελεύθερος χρόνος στο πεζοδρομημένο κέντρο της πόλης και το απόγευμα θα επιστρέψουμε στο Βέλινγκραντ. 

5η ημέρα (Τετάρτη 28/10/26): ΒΕΛΙΝΓΚΡΑΝΤ – ΠΑΤΡΑ  
Πρωινή αναχώρηση για την Πάτρα με ενδιάμεσες στάσεις, άφιξη στην Πάτρα το βράδυ.

ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ:
	
	Σε δίκλινο ή τρίκλινο δωμάτιο
	Σε Μονόκλινο δωμάτιο

	 Για κρατήσεις που θα γίνουν έως 24/09
	420 €
	640 €

	Για κρατήσεις που θα γίνουν από τις 25/09
	440 €
	660 €



ΠΕΡΙΛΑΜΒΑΝΟΝΤΑΙ
· Διαμονή στο SANTE SPA HOTEL 5* στο Βέλινγκραντ με ημιδιατροφή σε μπουφέ (3 διανυκτερεύσεις)
· Διαμονή σε ξενοδοχείο 4* στις Σέρρες με πρωινό σε μπουφέ (1 διανυκτέρευση)
· Παροχές spa στο ξενοδοχείο (όπως αναγράφεται στο πρόγραμμα)
· Αρχηγός – συνοδός
· Ασφάλεια αστικής / επαγγελματικής ευθύνης 

ΣΗΜΕΙΩΣΕΙΣ: 
1. Προκαταβολή για κράτηση θέσης: 150 € και φωτοτυπία της ταυτότητας ή του διαβατηρίου. Εξόφληση έως 17/10
1. Απαραίτητα ταξιδιωτικά έγγραφα που πρέπει να έχετε μαζί σας στο ταξίδι σας: Ταυτότητα νέου τύπου ή διαβατήριο  
· Στη τιμή δεν συμπεριλαμβάνονται: οι δημοτικοί φόροι διαμονής: 17 € το άτομο (συνολικά και για τις 4 διανυκτερεύσεις), είσοδοι σε μουσεία, θεραπείες μασάζ στο Spa, οτιδήποτε αναφέρεται ως προαιρετικό και ότι ρητά δεν αναφέρεται στο πρόγραμμα.
· Το πρόγραμμα είναι ενδεικτικό και ενδέχεται να υπάρξουν αλλαγές χωρίς να γίνει καμία παράλειψη στις επισκέψεις – ξεναγήσεις. 
· Οι περιηγήσεις - ξεναγήσεις σε όλα τα ιστορικά κέντρο των πόλεων πραγματοποιούνται με τα πόδια. 
· Tα τρίκλινα δωμάτια είναι δίκλινα με προσθήκη 3ου κρεβατιού
· Σε περίπτωση ακύρωσης της κράτησης σας επιβαρύνεστε με τα παρακάτω ποσά επί της αξίας της εκδρομής. Σε διάστημα από 44 ημέρες έως και 30 ημέρες πριν την αναχώρηση παρακρατείτε το ποσό των 100 €, σε διάστημα από 29 – 14 ημέρες το 60% της αξίας της εκδρομής και από 13 ημέρες έως την ημέρα της αναχώρησης ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.  
